Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 428/12/3309	Trenčín, 31.1.2013
EEČ : 2-28-22-2013

U Z N E S E N I E

Trestná vec:	obvinená XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry XXXXX
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od začiatku januára roka 2012 do dňa 03.04.2012 umožnili svojmu synovi XXXXX, nar. XXXXX, trvale bytom XXXXX, XXXXX, žiakovi 8. triedy na Základnej škole so sídlom XXXXX XXXXX č. XXXXX v XXXXX svojim nezáujmom o jeho štúdium a to i napriek opakovaným výzvam zástupcov Základnej školy so sídlom Na XXXXX XXXXX XXXXX vymeškať 125 vyučovacích hodín povinnej školskej dochádzky. 

Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka OOPZ XXXXX sp. zn. XXXXX zo dňa 11.02.2012 bolo podľa § 206 odsek 1 Trestného poriadku vznesené obvinenie XXXXX a XXXXX pre prečin ohrozovanie mravnej výchovy mládeže podľa § 211 odsek 1 písmeno  b) Trestného zákona na tom skutkovom základe, že v období od začiatku januára roka 2012 do dňa 03.04.2012 umožnili svojmu synovi XXXXX, nar. XXXXX, trvale bytom XXXXX, XXXXX, žiakovi 8. triedy na Základnej škole so sídlom XXXXX XXXXX č. XXXXX v XXXXX svojim nezáujmom o jeho štúdium a to i napriek opakovaným výzvam zástupcov Základnej školy so sídlom Na XXXXX XXXXX XXXXX vymeškať 125 vyučovacích hodín povinnej školskej dochádzky. 

Obvinená XXXXX súhlasila s podmienečným zastavením trestného stíhania, vyhlásila, že spáchala skutok, za ktorý je stíhaná, súdne trestaná ani priestupkovo riešená doposiaľ nebola. Svojim konaním obvinená škodu nespôsobil.

Obvinený XXXXX súhlasil s podmienečným zastavením trestného stíhania, vyhlásil, že spáchal skutok, za ktorý je stíhaný, súdne trestaný ani priestupkovo riešený doposiaľ nebol. Svojim konaním obvinený škodu nespôsobil.

Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Z vyššie uvedeného vyplýva, že podmienky na postup podľa § 216 odsek 1 Trestného poriadku splnené boli u oboch obvinených. 

Zároveň bola obvinenej XXXXX určená skúšobná doba v trvaní 12 mesiacov, ktorá sa začína právoplatnosťou uznesenia o podmienečnom zastavení trestného stíhania. 

Obvinenému XXXXX bola rovnako určená skúšobná doba v trvaní 12 mesiacov, ktorá sa začína právoplatnosťou uznesenia o podmienečnom zastavení trestného stíhania.

	Ak obvinení v priebehu skúšobnej doby budú viesť riadny život, prokurátor rozhodne, že sa obvinení alebo len jeden z nich osvedčil. V opačnom prípade však rozhodne, a to aj v prípade len jedného obvineného aj počas plynutia skúšobnej doby, že sa v trestnom stíhaní pokračuje. 

	Ak do dvoch rokov od uplynutia skúšobnej doby nebude vydané rozhodnutie o osvedčení sa v skúšobnej dobe obvinených alebo len jedného z obvinených bez zavinenia obvineného alebo obvinených má sa za to, že sa osvedčil. 

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka